175 Infirmare uel Infirmitas

Nota hic quot varietates languorum tot species viciorum. Vnde quidam paciuntur dolores quidam tumores quidam calores quidam furores. Dolor cordis est odium, Psal. [7:15]: *Concepit dolorem, et peperit iniquitatem*. Tumor est superbia, 1 Cor. [8:1]:

¶ *Scientia inflat* et ista est grauis quia inicium omnis peccati est superbia. Infirmus solet appetere tria. In afflictione consolacionem, Lamen. 1[:21]: *Audierunt quia ingemisco ego, et non est qui consoletur me*.

Secundo, ab afflictione liberacionem, Psal. [17:18]: Eripi *me de inimicis meis*.

Tercio, pro afflictione remunerationem, 1 Cor. 9[:25]: *Omnis qui in agone contendit, ab omnibus abstinet*. Aliquando fortis cadit in morbum Deo sic dispensante, Psal. [15:4]: *Multiplicate sunt infirmitates eorum: postea acceleraverunt*.

Dicunt naturales, quod flante aquilone dilphines audiunt voces hominum, sed flante austrino obturatur. Sic multi flante aduersitate audiunt vocantes ad penetentiam, Ysai. 26[:16]: *Domine, in angustia* sua quisierunt *te*. Sed flante prosperitate non audiunt, immo ad peccata vnde redeunt. Vnde conquetur Dominus, Jer. 22[:21]: Clamavi *ad te in abundantia*, *et dixisti: Non audiam*. Vnde versus: Dum fero langorem fero religionis amorem. Dempto langore priuor tunc eius amore. Vnde Augustinus, si angustiaverit nos Deus petimus tempus penitendi, sic misericorditer respexit, abutimur patiencia que pepercit. Figura ad hoc, 2 Macch. 9[:8-9, 12] de Antiocho superbo qui post superbiam suam infirmatus vsque ad vermes et fetorem dixit, *Justum est mortalem* subdito *esse Deo*.

Item, infirmitas domesticat lasciuos, sicut magister disculos per ferulam et sicut pueri abscidunt pennas ab auibus quos capiunt ne auolent, sic Deus aliquando aufert pennas diuiciarum per paupertatem quandoque penas potencie per infirmitatem. Si rex debellans vrbem parceret muris ne prosterneruntur signum foret quod diligeret vrbem, sic Deus non statim destrunt corpus peccatoris, sed immittit langorem ut sic quasi per famem lucretur animam. Non est igitur contra flagellum numerandum quia si magister viderit puerum nimis flere post flagellum magis exasperatur? Ideo dixit Apostolus 2 Cor. [12:9]: *Libenter gloriabor in infirmitatibus meis*. Anima et corpus socii sunt in lucero et in dampno. Ideo si delinquant non est iustum quod anima recedat libera donec corpus satisfaciat. Ergo secundum Jac. 1[:12]: *Beatus vir suffert tentationem*: *quoniam cum probatus fuerit*, etc. Sed timeo quod sit de multis sicut de nautis ludentibus ad taxillos tempore tranquillo qui obliuiscuntur periculam prius perpella quando vouerunt vota. Sicut contigit de Wallico qui in periculo vouit facere cereum beatae Mariae ad grossitudinem mali set tempestate transacta dixit quod vir haberet candelam sufficientem pro lecto.

Item, nota quod infirmitas inflicta facit hominem paruipendere temporalia et appetere celestia, sicut pueri verberati in scolis optati repatriare. Hoc modo faciunt pueri qui dimittuntur voti sine verberibus. Vnde Gregorius, sancti temporalem penam lucra deputant quia per hoc eternam penam euadere non formidant. Et hec est causa quia fontes frigent in estate calor exterior. Extrahit calorem a terra et tunc manet frigus ita profunda fontium. Sed econtra est /f. 51vb/ in hieme quia tunc frigus extrinsecum repercutit calorem intrinsecum terre ad interiora terre. Vnde tunc fuerint fontes, sic moraliter calor exterioris ad se calorem humani cordis qui deberet dirigi ad Deum, set in hieme aduersitatis homo retinet calorem caritatis penes se.

¶ Hic etiam nota quod aliquando *infirmitas non est ad mortem* sicut dixit Christus, Joan. 11[:4], de Lazaro. Ratio potest esse quia quando medicus prudens videt aliquem infirmari morbo graui et periculoso nititur eum transducere in alium morbum minus periculosum ut sic magis periculosus curetur. Utpote de febre acuta ducit eum in simplicem tercianam, sic Deus ut liberet nos a graui infirmitate peccati que causat mortem educit nos ad morbum corporalem. Ideo dixit Psal. [6:3]: *Miserere mei*, *Domine, quoniam infirmus sum*. In natura, ordinant ut leo sit quasi super quartanarius, id est, paciens febrem quartanam ut per hoc eius ferocitas edometur. Vnde dicit, verbum gracie, presciens Deus aliquos posse peccare, flagellat eos infirmitate ne pereant quia melius est frangi doloribus ad salutem quam remanere incolumis ad dampnacionem.

Item, prudens medicus videns quod sine maiori periculo grauioris infirmitatis non potest infirmum ex toto saciare, permittit eum aliqualiter labore apponendo conseruatiua mitigatiam preseruatiam a maiori malo, sic Deus permittit nos vexari temptacionibus et infirmitatibus ut preseruet a morte eterna.

¶ Legitur in Leu. 15[:19-32][[1]](#endnote-1) quod apud pene ad aram preforibus domus illius mulieris que sanata est a fluxu sanguinis. Ad tactum fimbrie vestis Christi [Matt. 9:20-22] facta est. Ymago Euea et Christi et mulieris illius sub qua ymagine crescit herba quedam que cum crescendo attigerit fimbriam illius ymaginis recipit vires ad curandum omnem infirmitatem si igitur hoc potest quare non magis ipse Christus quando tangitur per deuotam oracionem. Vnde Chrisostomus, homilia 21, infirmitas corporis miseranda est, non odienda. Quia non est in nostra potestate ut veniat aut recedat.

¶ Infirmitas vero anime non est miseranda set odienda quia in nostra potestate ut veniat aut recedat.

Item, infirmitas corporis proprie loquendo tenet nos, sed non tenetur a nobis; infirmitas vero anime non tenet nos, sed tenetur a nobis. Ideo illa miseranda, hec odienda.

Item, nota quod aliquando sunt infirmitates ita lenes quod per vires proprie nature curantur, et tales sunt peccata venialia que per cotidiana suffragia ecclesie tolluntur. Alique sunt infirmitates que non curantur sine medicinalium apposicione, qualia sunt mortalia que contricione, confessione, satisfaccione tolluntur. Alique sunt infirmitates que nullo medicamine curantur, qualia sunt desperacio finalis, inpenitencia, apostacia a fide de quibus Lamen. 2[:13]: *Magna velut mare contritio tua: quis medebitur tui?* quasi dicens, nullus propter impossibilitatem remedii.

De quo vide infra, c. [225] Medicus.

1. Leu. 15:19-32 ] *corr*. 7 libro 14 F.128. [↑](#endnote-ref-1)